pythainlp/thai_wikipedia_clean_20230101 huggingface dataset:
พลังงานแสงอาทิตย์ในประเทศไทย ได้ตั้งเป้าไว้ว่าจะมีถึง 6,000 MW หรือ 6 GW ภายในปี 2036.
ในปี 2013 กำลังการผลิตไฟฟ้าโซลาร์เซลล์เพิ่มขึ้นเป็นเท่าตัวและมีถึง 704 MW ในสิ้นปี.
ปลายปี 2015 มีความจุทั้งหมด 2,500-2,800 MW หรือ 2.5-2.8 GW ประเทศไทยมีกำลังการผลิตพลังงานจากแสงอาทิตย์มากกว่าทุกประเทศในเอเชียตะวันออกเฉียงใต้รวมกัน
ประเทศไทยมีศักยภาพในด้านพลังงานแสงอาทิตย์ โดยเฉพาะทางใต้และเหนือของภาคตะวันออกเฉียงเหนือของจังหวัดอุดรธานี และบางบริเวณพื้นที่ในภาคกลาง ประมาณ 14.3% ของประเทศมีการรับพลังงานแสงอาทิตย์ได้ประมาณ 19-20 MJ/ตารางเมตร/วัน ในขณะที่ 50% ของประเทศได้รับประมาณ 18-19 MJ/ตารางเมตร/วัน ถ้าเป็นในแง่ของศักยภาพ ประเทศไทยยังล้าหลังกว่าประเทศสหรัฐอเมริกา แต่นำหน้าประเทศญี่ปุ่นอยู่
ลพบุรีโซลาร์ที่มีกำลังการผลิต 84 MW สร้างเสร็จสมบูรณ์ในเดือนพฤษภาคม ปี 2013 บริษัทพลังงานแสงอาทิตย์เยอรมณี Conergy เซ็นสัญญากับ Siam Solar Energy เพื่อสร้างแผงโซลาร์ 10.5 MW 3 แผงเพิ่มขึ้นมาจาก 2 แผงที่ยังอยู่ในระหว่างการสร้างตั้งแต่ฤดูใบไม้ร่วงในปี 2012
แบบแผนการซื้อ.
ในปี 2015 คณะกรรมการกำกับกิจการพลังงานแห่งประเทศไทย(ERC) ได้ประกาศแนวปฏิบัติใหม่สำหรับการซื้อไฟฟ้าจาก ground-mounted solar projects ทดแทนแบบแผน “adder” ด้วยแบบแผน “feed-in-tariff”(FiT) แนวปฏิบัติใหม่นี้มุ่งที่จะฟิ้นฟูการลงทุนในโครงการพลังงานทดแทนของประเทศไทยหลังจากเงียบหายไปตั้งแต่ปี 2014 มีมากกว่า 100 โครงการที่มีความจุรวมกว่า 1,000 MW ที่ยังไม่ได้รับการยอมรับภายในเงื่อนไขแบบแผน adder และ feed-in-tariff
ชนัญญา พงษ์นาค (ชื่อเล่น รุ้ง) เกิดเมื่อวันที่ 3 กุมภาพันธ์ พ.ศ. 2541เป็นนักแสดงชาวไทยที่กรุงเทพมหานคร
ชนัญญา พงษ์นาค (ชื่อเล่น รุ้ง) (เกิดเมื่อวันที่ 3 กุมภาพันธ์ พ.ศ. 2541) เป็นนักแสดงชาวไทยที่กรุงเทพมหานครเขาจบการศึกษามัธยมโรงเรียนสายน้ำผึ้งและในปัจจุบันเธอกำลังศึกษาปริญญาตรีมหาวิทยาลัยหอการค้าไทย
เริ่มเข้าสู่วงการบันเทิง เขาเคยมีผลงานที่ผ่านมาเช่น สุภาพบุรุษชาวดิน, วีรบุรุษกองขยะ, ละครสั้นบ้านของเรา, และร่วมแสดงภาพยนตร์เรื่อง วัยเป้งง นักเลงขาสั้น(2014), เลิฟเฮี้ยว เฟี้ยวต๊อด (2015) เป็นต้นในปัจจุบันเขาลงนามสัญญาเป็นนักแสดงสังกัดสถานีช่อง 7 ในปี 2559 ปัจจุบันรับงานละครเรื่อยมา
การประชุมมหาเอเชียบูรพา
การประชุมมหาเอเชียตะวันออก(大東亜会議 Dai Tōa Kaigi) เป็นการประชุมสุดยอดระดับนานาชาติที่ถูกจัดขึ้นในกรุงโตเกียว ตั้งแต่วันที่ 5 ถึง 6 พฤศจิกายน ค.ศ. 1943 ซึ่งจักรวรรดิญี่ปุ่นได้เป็นเจ้าภาพในฐานะนักการเมืองชั้นนำของสมาชิกต่างๆในวงไพบูลย์ร่วมแห่งมหาเอเชียบูรพา เหตุการณ์นี้ยังได้ถูกเรียกว่า การประชุมโตเกียว
การประชุมครั้งนี้ได้กล่าวถึงประเด็นสำคัญไม่กี่เรื่องในสาระเนื้อหา แต่มีจุดมุ่งหมายตั้งแต่เริ่มต้นคือการโฆษณาชวนเชื่อเพื่อแสดงให้เห็นถึงความมุ่งมั่นของญี่ปุ่นในอุดมการณ์รวมกลุ่มเอเชีย (Pan-Asianism) และได้เน้นบทบาทของตนในฐานะผู้"ปลดปล่อย"ของเอเชียจากลัทธิอาณานิคมจากตะวันตก
ดาบแห่งสตาลินกราด
หลังจากล่าช้าสามชั่วโมง เหล่าผู้นำและผู้แทนของพวกเขาได้รวมตัวกันในห้องประชุมใหญ่ของสถานทูตโดยมีทหารกองเกียรติยศอังกฤษและโซเวียตซึ่งอยู่ด้านข้างของห้องโถง วินสตัน เชอร์ชิลล์สวมชุดเครื่องแบบทหารรักษาการณ์ของกองทัพอากาศสีฟ้าและวงดุริยางค์กองทัพโซเวียตเล่น "ก็อดเซฟเดอะคิง" และ "แองเตอร์นาซิอองนาล" เชอร์ชิลนำดาบจากพลโทชาวอังกฤษและหันไปหาสตาลินและกล่าวว่า "ฉันได้รับมอบอำนาจให้มอบดาบแห่งเกียรติยศนี้เพื่อเป็นการแสดงความเคารพต่อชาวอังกฤษ" สตาลินจูบที่ฝักและขอบคุณ จากนั้นเขาก็เสนอดาบเพื่อให้โรสเวลต์ดู โรสเวลต์จับใบมีดและยกมันขึ้นมาและกล่าวว่า "แท้จริงแล้วพวกเขามีหัวใจของเหล็ก"
ในตอนท้ายของพิธีสตาลินส่งดาบมอบให้กับเพื่อนที่เก่าแก่และซื่อสัตย์ที่สุดคนหนึ่งของเขาจอมพล คลีเมนต์ โวโรชีลอฟ เขาได้รับดาบจากสตาลินแต่แล้วโวโรชีลอฟจับดาบผิดด้านทำให้ดาบหลุดจากฝักตกลงบนนิ้วเท้าของสตาลินต่อหน้าสามผู้นำมหาอำนาจ
ดาบแห่งสตาลินกราด มีลักษณะเป็นดาบสองคมสองข้างซึ่งมีความยาวประมาณสี่ฟุตและมีทับทิมแบบทึบเงิน จารึกด้วยกรดในภาษารัสเซียและภาษาอังกฤษอ่านว่า:
"ГРАЖДАНАМ СТАЛИНГРАДА • КРЕПКИМ КАК СТАЛЬ • ОТ КОРОЛЯ ГЕОРГА VI • В ЗНАК ГЛУБОКОГО ВОСХИЩЕНИЯ БРИТАНСКОГО НАРОДА"
เพื่อประชาชนที่หัวใจเข้มแข็งดั่งเหล็กกล้าแห่งสตาลินกราด • ของขวัญจากพระเจ้าจอร์จที่ 6 • ในสัญลักษณ์แห่งความเคารพของประชาชนบริเตน
มิสแกรนด์สุรินทร์
มิสแกรนด์นครปฐม
คเวโต เพรทนาร์
คเวโต เพรทนาร์ (27 มกราคม ค.ศ. 1957 – 25 เมษายน ค.ศ. 2018) เป็นนักฮอกกี้น้ำแข็งชาวสโลวีเนีย เคยเข้าร่วมการแข่งขันฮอกกี้น้ำแข็ง ในโอลิมปิกฤดูหนาว 1984 ที่เมืองซาราเยโว
เพรทนา เสียชีวิตเมื่อวันที่ 25 เมษายน ค.ศ. 2018 ด้วยวัย 61 ปี
แบร์รี วิลเลียมส์
แบร์รี วิลเลียมส์ (6 มกราคม ค.ศ. 1939 – 23 เมษายน ค.ศ. 2018) เป็นโค้ชนักฟุตบอลชาวอังกฤษ เป็นผู้จัดการให้กับซัตตัน ยูนิเต้ท เอฟซี ในช่วงคริสตทศวรรษที่ 1980 และเป็นผู้จัดการให้กับทีมฟุตบอลหญิงอังกฤษ ระหว่างปี ค.ศ. 1991
อิมแพ็คแกรนด์แชมเปียนชิพ
อิมแพ็ค แกรนด์ แชมเปี้ยนชิพ  เป็นเข็มขัดแชมป์เส้นรองของ Impact Wrestling ก่อตั้งขึ้นเมื่อ 2 ตุลาคม ค.ศ. 2016 ในบันทึกเทปรายการศึก Impact Wrestling โดยมาแทนเข็มขัดเส้น TNA King of the Mountain Championship ที่ประกาศรีไทร์โดยประธาน TNA Billy Corgan และได้จัดทัวร์นาเม้นท์ 8 คนเพื่อหาแชมป์คนแรก โดยกำหนดกฎของการชิงแชมป์เส้นนี้ ซึ่งมีความคล้ายกับมวยปล้ำอาชีพในยุโรป ซึ่งการแข่งขันแต่ละครั้งจะประกอบด้วยการจับเวลาสามรอบ โดยมีทีมผู้ตัดสินจะตัดสินผลตามคะแนน ถ้าไม่มีผู้ชนะผ่านการกด หรือ submission ภายในระยะเวลาที่กำหนด
ในรอบทัวร์นาเม้นท์สุดท้าย จักขึ้นในศึก Bound for Glory (2016) ในวันที่ 6 ตุลาคม Aron Rex กลายเป็นแชมป์คนแรก โดยเอาชนะ Eddie Edwards (แทน Drew Galloway ที่ได้รับบาดเจ็บไป)
Impact Grand Championship
รอลโลแห่งนอร์ม็องดี
รอลโล หรือ กาอาง รอล์ฟ (, ภาษานอร์มัน: Rou, , ; ค.ศ. 846 – 930) เป็นชาวไวกิ้งที่กลายเป็นผู้ปกครองคนแรกของนอร์ม็องดี บางครั้งก็ถูกเรียกว่าดยุคที่ 1 แห่งนอร์ม็องดี ชื่อสแกนดิเนเวียของเขาคือ "รอล์ฟ" ที่ถูกขยายเพิ่มว่า กาอาง "รอล์ฟ" เนื่องจากเขามีน้ำหนักตัวมากเกินกว่าที่ม้าโตเต็มวัยจะแบกไหว เขาจึงต้องเดิน (หรือ "gaa" ในภาษาดาโนนอร์วีเจียน) รอลโลปรากฏตัวขึ้นมาในฐานะบุคคลที่โดดเด่นท่ามกลางชาวนอร์ส ที่มีฐานที่มั่นถาวรที่มั่นคงบนผืนแผ่นดินของชาวแฟรงก์ในหุบเขาแม่น้ำเซนล่าง พระเจ้าชาร์ลผู้เรียบง่าย กษัตริย์แห่งเวสต์ฟรังเกีย ยกดินแดนระหว่างปากแม่น้ำเซนกับเมืองรูอ็องในปัจจุบันให้เขา แลกกับการให้รอลโลยินยอมยุติการปล้นทรัพย์และให้การคุ้มกันชาวแฟรงก์จากการรุกรานของชาวไวกิ้งในอนาคต
การเริ่มต้นของนอร์ม็องดี.
ใน ค.ศ. 918 พระเจ้าชาร์ลกับรอลโลเจอกันที่ชายแดนของวิกซ็องกับรูมัวซ์ รูมัวซ์เป็นชื่อในตอนนั้นของมณฑลที่มีรูอ็องเป็นเมืองหลวง ในกฎบัตรกษัตริย์ยืนยันสิทธิ์ของรอลโลในเมืองรูอ็อง พระองค์ยังมอบอาณาเขตทางตะวันตกของชายแดนของบริตทานีทั้งหมดให้แก่เขา ใน ค.ศ. 924 นอร์ม็องดีเติบโตขึ้นเป็นราชรัฐ ในช่วงเวลานี้เองที่เขาได้บายูซ์กับเมนมา รอลโลปรากฏในจดหมายเหตุหลายแห่ง เขาต่อสู้แย่งชิงปราสาทอูกับพระเจ้าราอูล เขายังให้ความช่วยเหลือพระเจ้าชาร์ลผู้เรียบง่ายในการต่อสู้กับแอร์แบต์ที่ 2 แห่งแวร์ม็องดัวซ์ รอลโลตายราว ค.ศ. 928 เขาถูกสืบทอดต่อโดยบุตรชาย วิลเลี่ยมผู้ดาบยาว
รอลโลแต่งงานครั้งแรกกับโปปป้า ทั้งคู่มีบุตรด้วยกัน คือ
เขาแต่งงานครั้งต่อมากับจิเซลา พระธิดาของพระเจ้าชาร์ลที่ 3 ผู้เรียบง่าย กษัตริย์แห่งฝรั่งเศส ทั้งคู่ไม่มีบุตรด้วยกัน
Impact World Championship
เดวิด อิสตัน
เดวิด อิสตัน (24 มิถุนายน ค.ศ. 1917 – 19 กรกฎาคม ค.ศ. 2014) เกิดที่เมืองโทรอนโต ประเทศแคนาดา เป็นนักรัฐศาสตร์ชาวอเมริกัน เป็นศาสตราจารย์ สาขารัฐศาสตร์ แห่งมหาวิทยาลัยชิคาโก
เป็นหัวแถวของนักพฤติกรรมศาสตร์ และนักหลังพฤติกรรมศาสตร์ ในการอธิบายเกี่ยวกับรัฐศาสตร์ ระหว่างปี ค.ศ. 1950–1970 เดวิด อีสตันได้รับการนิยมเป็นอย่างกว้างในการใช้นิยามการเมืองในการจัดสรรอำนาจของสังคม เขามีชื่อเสียงจากการคิดค้นทฤษฎีระบบเพื่อศึกษารัฐศาสตร์ วิเคราะห์นโยบาย
อาเธอร์ เบนท์ลี่ย์
อาเธอร์ เบนท์ลี่ย์ (16 ตุลาคม ค.ศ. 1870 – 21 พฤษภาคม ค.ศ. 1957 ) เป็นนักรัฐศาสตร์และนักนักปรัชญา ซึ่งทำงานในสาขาญาณวิทยา ตรรกศาสตร์ ภาษาศาสตร์ และมีส่วนร่วมในการพัฒนาระเบียบวิจัยพฤติกรรมศาสตร์ของรัฐศาสตร์ เขาได้รับปริญญาตรีสาขาศิลปศาสตร์ในปี ค.ศ. 1892 และปริญญาเอกในปี ค.ศ. 1895ที่มหาวิทยาลัยจอนส์ฮอปกินส์[1][1][1]
แฮโรลด์ ลาสเวลล์
แฮโรลด์ ลาสเวลล์ (13 กุมภาพันธ์ ค.ศ. 1902 – 18 ธันวาคม ค.ศ. 1978) เป็นนักรัฐศาสตร์ชั้นนำชาวอเมริกัน เป็นนักศึกษาปริญญาเอกแห่งมหาวิทยาลัยชิคาโก และเป็นศาสตราจารย์กฎหมายแห่งมหาวิทยาลัยเยล เป็นประธานสมาคมรัฐศาสตร์ (APSA)
วิลเลียมดาบยาว
วิลเลี่ยมผู้ดาบยาว (, , , ภาษานอร์สโบราณ: Vilhjálmr Langaspjót; ค.ศ. 893 – 17 ธันวาคม ค.ศ. 942) เป็นผู้ปกครองคนที่สองของนอร์ม็องดี ตั้งแต่ ค.ศ. 927 จนถูกลอบสังหารใน ค.ศ. 942
วิลเลี่ยมเป็นบุตรชายของชาวไวกิ้ง รอลโล กับภรรยาชาวคริสเตียน โปปป้าแห่งบายูซ์ เขาเกิดในต่างประเทศ อาจจะในอังกฤษ มารดาของเขามาจากตระกูลขุนนางชาวแฟรงก์ วิลเลี่ยมได้รับการทำพิธีศีลล้างบาปเป็นชาวคริสเตียนอาจจะในเวลาเดียวกับบิดา ฉายาของวิลเลี่ยม ผู้ดาบยาว อาจได้มาในช่วงการต่อสู้ใน ค.ศ. 924-925 บริเวณบูเวส์, ปงธิว และอาเมียง
ดยุคแห่งนอร์ม็องดี.
วิลเลี่ยมสืบทอดต่อจากบิดาเป็นผู้นำใน ค.ศ. 927 ช่วงแรกๆ ที่ครองตำแหน่ง เขาเผชิญหน้ากับการก่อกบฏของชาวนอร์มันกลุ่มอื่นที่ไม่คิดว่าเขาเหมาะสมที่จะเป็นผู้นำของตน ผู้นำของการกบฏครั้งนี้คือริยูฟแห่งอีฟโรซ์ ในเวลาเดียวกัน วิลเลี่ยมส่งภรรยา สโปรต้า ไปเฟค็อมป์ที่บุตรชายของทั้งคู่ ริชาร์ด เกิด
ใน ค.ศ. 933 วิลเลี่ยมที่ 1 ผู้ดาบยาวปฏิญาณความจงรักภักดีต่อพระเจ้าราอูล กษัตริย์แห่งฟรังเกียตะวันตก แลกกับการที่พระเจ้าราอูลมอบการเป็นผู้นำเหนือดินแดนมากมายของชาวเบรตันที่รวมถึงแอฟร็องช์และโคต็องแต็งให้เขา แต่ชาวเบรตันต่อสู้เพื่อรักษาดินแดนเหล่านั้นไว้ พวกเขามีอลันที่ 2 ดยุคแห่งบริตทานีกับเคานต์เบเรนเกร์แห่งแร็นน์เป็นผู้นำ มันจบลงอย่างรวดเร็วด้วยการหนีไปอังกฤษของอลันและการทำเงื่อนไขมิตรภาพกับชาวนอร์มันของเบเรนเกร์ ใน ค.ศ. 935 วิลเลี่ยมจัดการการแต่งงานระหว่างน้องสาวของตน อาเดลา กับวิลเลี่ยม เคานต์แห่งปัวตู ด้วยการเห็นดีเห็นงามของยูกผู้ยิ่งใหญ่ ในเวลาเดียวกัน วิลเลี่ยมแต่งงานกับลุตการ์ด บุตรสาวของเคานต์แอร์แบต์ที่ 2 แห่งแวร์ม็องดัวซ์ สินสอดที่เธอมอบให้วิลเลี่ยมคือที่ดินของล็องเกอวีลล์, ครูเดรอ และอีลีเยร์ ลีฟเวค
วิลเลี่ยมผู้ดาบยาวโจมตีฟลานเดอส์ใน ค.ศ. 939 และอาร์นูล์ฟที่ 1 เคานต์แห่งฟลานเดอส์กับพระเจ้าหลุยส์ที่ 4 แห่งฝรั่งเศส โจมตีนอร์ม็องดีเพราะเรื่องนี้ อาร์นูล์ฟยึดปราสาทแห่งมงเทรยล์-ซูร์-แมร์เพื่อปราบแอร์ลวน เคานต์แห่งปงธิว แอร์ลวนช่วยวิลเลี่ยมผู้ดาบยาวเอาปราสาทคืนมา วิลเลี่ยมถูกตัดขาดจากศาสนาจากการโจมตีและทำลายดินแดนที่เป็นของอาร์นูล์ฟ วิลเลี่ยมสาบานความจงรักภักดีต่อพระเจ้าหลุยส์ที่ 4 ในตอนที่ทั้งสองเจอกันใน ค.ศ. 940 แลกกับการที่เขาได้รับการยืนยันสิทธิ์ในดินแดนที่ถูกมอบให้กับบิดาของเขา รอลโล เกือบสามปีต่อมา ในวันที่ 17 ธันวาคม ค.ศ. 942 ที่พิกกินญีบนแม่น้ำซอมม์ วิลเลี่ยมผู้ดาบยาวถูกโจมตีและถูกสังหารโดยผู้ติดตามของอาร์นูล์ฟขณะกำลังทำการประชุมร่วมกันทางสันติภาพเพื่อแก้ไขข้อขัดแย้งของทั้งคู่
วิลเลี่ยมมีบุตรชายหนึ่งคนกับสโปรต้า
วิลเลี่ยมแต่งงานครั้งที่สองกับลุตการ์ด บุตรสาวของแอร์แบต์ที่ 2 เคานต์แห่งแวร์ม็องดัวซ์ ทั้งคู่ไม่มีบุตรด้วยกัน
วิลเลี่ยมผู้ดาบยาว
วิลเลี่ยมดาบยาว
อิมแพ็ค แกรนด์ แชมเปี้ยนชิพ
การประชุมมหาเอเชียตะวันออก
รีชาร์ที่ 1 แห่งนอร์ม็องดี
ริชาร์ดที่ 1 (28 สิงหาคม ค.ศ. 932 – 20 พฤศจิกายน ค.ศ. 996) หรือ ริชาร์ดผู้ไม่กลัวใคร (, , ภาษานอร์สโบราณ: Jarl Richart) เป็นเคานต์แห่งรูอ็องหรือยาร์ลแห่งรูอ็องตั้งแต่ ค.ศ. 942 จนถึง ค.ศ. 996 ริชาร์ดทำให้นอร์ม็องดีเข้าสู่สังคมศักดินาที่เขาเป็นเจ้าของที่ดินทั้งหมด ผู้ติดตามของเขาครองดินแดนที่ได้รับจากการจงรักภักดีต่อเขา เขาทำให้นอร์ม็องดีมีอำนาจแข็งแกร่งขึ้นมาในฝรั่งเศสตะวันตก
ริชาร์ดเป็นบุตรชายของวิลเลียมดาบยาว พร็องเซป หรือผู้ปกครองแห่งนอร์ม็องดี มารดาของเขาชื่อสโปรต้า เธอเป็นนักโทษชาวเบรตันที่ถูกจับกุมตัวในสงครามที่ต่อมาวิลเลี่ยมแต่งงานด้วย เล่ากันว่าวิลเลี่ยมผู้ดาบยาวมีบุตรชายหลังสมรภูมิกับริยูฟและกบฏชาวไวกิ้งคนอื่นๆ แต่เขาเก็บเรื่องนี้ไว้เป็นความลับจนกระทั่งสองสามปีต่อมา ในตอนที่เขาเจอกับบุตรชายครั้งแรก เขาจูบบุตรชาย และตั้งบุตรชายเป็นทายาทในนอร์ม็องดี จากนั้นวิลเลี่ยมส่งริชาร์ดไปรับการดูแลในบายูซ์
ในตอนที่บิดาของเขาตาย ริชาร์อายุเพียง 10 ปี (เขาเกิดใน ค.ศ. 933) พระเจ้าหลุยส์ที่ 4 แห่งฝรั่งเศสตัดสินใจควบคุมดูแลนอร์ม็องดีด้วยตนเอง กษัตริย์ให้ดยุคน้อยอยู่ในการดูแลของเคานต์แห่งปงธิว จากนั้นพระองค์มอบดินแดนในนอร์ม็องดีล่างให้แก่ยูกผู้ยิ่งใหญ่ พระเจ้าหลุยส์จับริชาร์ดเป็นนักโทษที่เลิน ด้วยความกลัวว่ากษัตริย์จะทำร้ายเด็กน้อย อูสมงด์ เดอ ซงต์วีลล์, แบร์นาร์ด เดอ ซอนลีส (ที่เป็นสหายของปู่ของริชาร์ด รอลโล), อีโว เดอ เบลเลส์ม และแบร์นาร์ดผู้เป็นชาวเดนปล่อยริชาร์ดเป็นอิสระ
ใน ค.ศ. 946 ริชาร์ดตกลงอยู่ในความคุ้มครองของยูก เคานต์แห่งปารีส จากนั้นเขาผูกมิตรกับเหล่าผู้นำชาวนอร์มันและชาวไวกิ้ง พวกเขาร่วมกันผลักดันพระเจ้าหลุยส์ออกจากรูอ็องและยึดนอร์ม็องดีกลับคืนมาใน ค.ศ. 947 ใน ค.ศ. 962 ธีโอบาลที่ 1 เคานต์แห่งบลัวส์โจมตีรูอ็อง แต่กองทัพของริชาร์ดปราบพวกเขาได้ พระเจ้าโลแธร์ กษัตริย์แห่งฟรังเกียตะวันตกก้าวเข้ามายับยั้งการทำสงครามเพิ่มระหว่างทั้งคู่ ในช่วงของการครองตำแหน่งที่เหลือ ริชาร์ดเลือกที่จะไม่ทำให้นอร์ม็องดีใหญ่ขึ้น แต่เขาทำให้นอร์ม็องดีแข็งแกร่งขึ้นแทน
ริชาร์ดใช้การแต่งงานในการสร้างพันธมิตรที่แข็งแกร่ง การแต่งงานกับเอ็มมาทำให้เขาได้สายสัมพันธ์กับตระกูลกาเปต์มา ภรรยาของเขากุนนอร์มาจากกลุ่มไวกิ้งฝั่งตรงข้ามในโคต็องแต็ง การแต่งงานกับเธอทำให้เขาได้การสนับสนุนจากครอบครัวของเธอ พี่น้องหญิงของเขาแต่งงานกับผู้ติดตามที่ภักดีหลายคนของริชาร์ด ลูกๆ ผู้หญิงของริชาร์ดยังสร้างพันธมิตรด้วยการแต่งงานที่แสนมีค่ากับเคานต์ที่มีอำนาจและกษัตริย์แห่งอังกฤษ ริชาร์ดยังทำให้โบสถ์และอารามใหญ่ๆ อยู่ฝั่งเดียวกับเขา ช่วงเวลาที่ครองตำแหน่งของเขาโดดเด่นด้วยการเป็นยุคแห่งสันติภาพและความสงบสุขที่ยาวนาน ริชาร์ดตายที่เฟค็อมป์ นอร์ม็องดี เมื่อวันที่ 20 พฤศจิกายน ค.ศ. 996
ริชาร์ดแต่งงานครั้งแรก (ค.ศ. 960) กับเอ็มมา บุตรสาวของยูกผู้ยิ่งใหญ่แห่งฝรั่งเศส ทั้งคู่สัญญากันตั้งแต่ยังเด็ก เธอตายหลังวันที่ 19 มีนาคม ค.ศ. 968 ก่อนที่ทั้งคู่จะได้มีบุตรด้วยกัน
ริชาร์ดมีบุตรกับอนุภรรยา กุนนอรา ที่ต่อมาริชาร์ดแต่งงานกับเธอเพื่อให้บุตรของทั้งคู่ถูกต้องตามกฎหมาย
ลูกนอกสมรส.
เป็นที่รู้กันว่าริชาร์ดมีอนุภรรยาหลายคนและมีหลายคนที่เขามีลูกด้วย ลูกๆ ที่เป็นที่รู้จัก คือ
การบุกลงใต้ของจูกัดเหลียง
การบุกลงใต้ของจูกัดเหลียง  สงครามในที่เกิดขึ้นในช่วง ค.ศ. 225 ระหว่างช่วงต้น ยุคสามก๊ก ของจีน (220—280) นำโดย จูกัดเหลียง อัครมหาเสนาบดีแห่ง จ๊กก๊ก
หลังจากพระเจ้าเล่าปี่สิ้นพระชนม์ ขงเบ้งได้ค้ำชูพระเจ้าเล่าเสี้ยนขึ้นเป็นฮ่องเต้แห่งแคว้นจ๊กก๊ก สุมาอี้จึงใช้แผนกองทัพ 500,000 นาย โดยแบ่งเป็น 5 สาย คือ
สายที่ 1 คือโจจิ๋น บุกด่านแฮบังก๋วน แต่ขงเบ้งส่งจูล่งไปตั้งรับแต่ไม่ออกรบ จนกองทัพโจจิ๋นถอยไปเอง
สายที่ 2 คือเบ้งเฮ็ก ขงเบ้งสั่งอุยเอี๋ยนไปตั้งรับโดยใช้กลยุทธ์ และเป็นจุดกำเนิดการยกทัพปราบปรามเบ้งเฮ็กของขงเบ้ง
สายที่ 3 คือเผ่าเกี๋ยง ขงเบ้งส่งม้าเฉียวไปตั้งรับ ชาวเผ่าเกี๋ยงนับถือม้าเฉียวมาก จึงไม่รบด้วยกับม้าเฉียว
สายที่ 4 คือเบ้งตัด ขงเบ้งใช้ลิเงียมเกลี้ยกล่อมเบ้งตัดไม่ให้เคลื่อนพล
ส่วนสายที่ 5 คือซุนกวนแห่งง่อก๊ก ขงเบ้งส่งเตงจี๋ไปเชื่อมสัมพันธไมตรี
หลังจากขงเบ้งใช้กลอุบายสลายกองทัพ 500,000 นาย ของวุยก๊กสำเร็จ โดยการส่งเตงจี๋ไปเป็นทูตเพื่อคืนดีกับง่อก๊ก ได้เกิดการก่อกบฏของเบ้งเฮ็กขึ้น ทำให้ขงเบ้งต้องเรียกตัวจูล่งซึ่งกำลังยกทัพไปช่วยง่อก๊กทำศึกกับวุยก๊กซึ่งนำโดยโจผีกลับเพื่อรับศึกเบ้งเฮ็กและทหารจ๊กก๊กที่ก่อกบฏ
ยุทธการและการจับกุม.
การรบกับชาวม่านของขงเบ้ง มีทั้งหมด 7 ครั้งด้วยกันคือ
ครั้งที่ 1 เบ้งเฮ็กส่งกิมห้วน สุนา และห้วยหลำออกมา สู้รบกับกองทัพจ๊กก๊ก กิมห้วนถูกสังหารกลางสนามรบ ส่วนสุนากับห้วยหลำถูกจับเป็นเชลยและยอมเข้ากับขงเบ้ง ทำให้เบ้งเฮ็กยกทัพออกมาเอง อองเป๋งแกล้งรบแพ้เพื่อล่อเข้าวงซุ่ม ทำให้จับตัวเบ้งเฮ็กได้สำเร็จ
ครั้งที่ 2 เบ้งเฮ็กตั้งมั่นในค่ายไม่ออกรบ โดยใช้แม่น้ำลกซุยขวางกั้น ทำให้ทหารจ๊กก๊กซึ่งนำโดยม้าต้ายป่วยตายเกือบทั้งกองทัพ ห้วยหลำซึ่งเป็นไส้ศึกให้กับขงเบ้งขี่ม้าข้ามแม่น้ำมาบอกวิธีข้ามแม่น้ำ ทำให้ม้าตายนำกองทัพข้ามแม่น้ำสำเร็จ
เบ้งเฮ็กได้ส่งสุนานำทหารออกไปตั้งรับม้าต้าย แต่กลับแกล้งแพ้จึงถูกลงโทษ ทำให้สุนากับห้วยหลำเกิดความแค้น จึงนำทหารเข้าไปจับเบ้งเฮ็กส่งให้ขงเบ้ง(วรรณกรรมบางฉบับบอกว่าสุนากับห้วยหลำถูกสังหารโดยเบ้งเฮ็ก)
ครั้งที่ 3 หลังจากถูกปล่อยตัว เบ้งเฮ็กใช้กลอุบายให้เบ้งฮิวแกล้งสวามิภักดิ์ แต่ถูกซ้อนกลโดยขงเบ้ง ซึ่งขงเบ้งได้สั่งทหารมอมสุราเบ้งฮิวกับทหารทั้งหมด แล้วใช้กลยุทธ์ค่ายร้างเพื่อล่อเบ้งเฮ็กเข้าวงซุ่ม ทำให้ถูกจับได้ในที่สุด
ครั้งที่ 4 เบ้งเฮ็กได้รวบรวมกองทัพจากหลายชนเผ่าได้ 200,000 คน ออกมาท้ารบกับขงเบ้ง ขงเบ้งจึงยกทัพเข้าค่าย โดยตั้งค่ายร้างที่ริมแม่น้ำเซียงหยีเพื่อล่อเบ้งเฮ็กมาปล้นค่ายแล้วตีตลบหลัง ทำให้จับกุมได้สำเร็จ
ครั้งที่ 5 เบ้งเฮ็กใช้กลยุทธ์คล้าย ๆ ครั้งที่ 2 โดยการตั้งรับอยู่ในถ้ำของโต้สู้ไต้อ๋อง แล้วถมทางลำธารด้วยมูลสัตว์ที่ตายแล้ว ทำให้ทหารอองเป๋งที่ลาดตระเวนในป่าดื่มน้ำจากลำธารถูกพิษจนป่วยและเป็นใบ้ แต่ได้เบ้งเจียดพี่ชายของเบ้งเฮ็กช่วยเอาไว้ ทำให้กองทัพขงเบ้งรอดชีวิต
ในขณะที่เอียวหองซึ่งขงเบ้งได้เคยไว้ชีวิตและเป็นคู่อริกับเบ้งเฮ็ก ได้ใช้อุบายนำกองทัพ 30,000 นาย ทำทีว่ามาช่วยเบ้งเฮ็ก โดยใช้อุบายนางระบำมอมสุราแล้วจับเบ้งเฮ็กและพรรคพวกไปให้ขงเบ้ง
ครั้งที่ 6 หลังจากถูกปล่อยตัว ขงเบ้งยกทัพตีสำกั๋งแตก โต้สู้ไต้อ๋องเสียชีวิตกลางสนามรบ จากนั้นขงเบ้งได้ตั้งค่ายที่นั่น แล้วสั่งให้เตียวหงีและม้าตงนำทหารไปหน้าเมืองงินแข แต่ถูกนางจกหยงจับไปเป็นเชลย ขงเบ้งใช้อุบายให้อุยเอี๋ยนกับจูล่งแกล้งรบแพ้ เพื่อล่อเข้าหุบเขาแล้วสั่งทหารโยนตะข่ายเพื่อจับกุม ทำให้นางจกหยงถูกจับ ขงเบ้งจึงใช้นางเป็นตัวประกันเพื่อแลกกับเตียวหงีและม้าตงซึ่งถูกเชลย เบ้งเฮ็กจึงไปขอความช่วยเหลือจากบกล๊กไต้อ๋อง
ขงเบ้งสั่งให้จูล่งและอุยเอี๋ยนยกทัพไปตั้งรับบกล๊กไต้อ๋องนำทัพ บกล๊กไต้อ๋องซึ่งบัญชาการบนหลังช้างได้มนต์เรียกเสือออกมาเพื่อข่มขวัญทหารฝ่ายจ๊กก๊ก แล้วจากนั้นได้สั่งทหารต้อนฝูงวัวเข้าพุ่งชนจนทหารจ๊กก๊กแตกพ่าย เมื่อขงเบ้งนำทหารออกไปตั้งรับ โดยใช้ปีศาจยนต์ซึ่งขงเบ้งได้ประดิษฐ์ขึ้นพ่นไฟใส่กองทัพบกล๊กไต้อ๋องและฝูงวัวจนแตกทัพ บกล๊กไต้อ๋องเสียชีวิตในสนามรบ ทำให้เบ้งเฮ็กและพรรคพวกถอยทัพหนีเข้าป่า ตั้วไหลน้องชายของนางจกหยกออกอุบายให้เบ้งเฮ็กแสร้งทำเป็นสวามิภักดิ์ โดยการซ่อนอาวุธเพื่อรอจังหวะลอบสังหารขงเบ้ง ขงเบ้งได้ซึ่งยึดเมืองงินแขได้จึงซ้อนกลโดยซุ่มทหารไว้เพื่อจับกุมและยึดอาวุธได้สำเร็จ
ครั้งที่ 7 หลังจากถูกปล่อยตัว เบ้งเฮ็กได้ขอความช่วยเหลือจากออโกก๊ก ออโกก๊กจึงนำทหารเกราะหวายไปตั้งค่ายที่ท่าโท่ฮัวสุย ขงเบ้งสั่งให้อุยเอี๋ยนเป็นทัพหน้าไปตั้งรับแต่พ่ายแพ้ไม่เป็นท่า เพราะเกราะหวายชุบน้ำมัน 10 กว่าครั้ง และใช้เวลาครึ่งเดือนในการทำเกราะ และสามารถลอยน้ำได้ ทำให้มีด ทวน ดาบ และธนูไม่สามารถฟันแทงได้
ขงเบ้งจึงยกทัพไปที่ช่องเขาจัวกัวสก โดยสั่งให้ม้าต้ายนำรถเกวียนน้ำมันเชื้อเพลิงไปสุมไว้ที่ช่องเขา แล้วให้จูล่งนำเกวียนฟางไม้ขอนทำทีว่าเป็นถูกปล้นเสบียง แล้วไปตั้งรับที่สำกั๋ง อุยเอี๋ยนตั้งค่าย 7 ค่ายที่ท่าโท่ฮัวสุย แล้วแสร้งแพ้รบ 15 ครั้ง เพื่อล่อให้ออโกก๊กเข้าช่องเขา จัวกัวสก แล้วเผาทัพของออโกก๊กจนสิ้นทัพ ออโกก๊กถูกไฟครอกเสียชีวิต
เบ้งเฮ็กและพรรคพวกเห็นท่าไม่ดีจึงนำทัพสู้จนวินาทีสุดท้ายทำให้ถูกจับได้ทั้งหมด
ยอมแพ้และยอมจำนน.
หลังจากที่เบ้งเฮ็กและพรรคพวกถูกจับได้ เมื่อขงเบ้งปล่อยตัวทุกคน ทหารชาวม่านที่บาดเจ็บจากการสู้รบได้คุกเข่าร้องขอเบ้งเฮ็กไม่ให้สู้รบกับทัพจ๊กก๊กอีก เมื่อเบ้งเฮ็กและพรรคพวกยอมสวามิภักดิ์ ทำให้ชาวม่านยินดีเป็นอย่างยิ่ง ขงเบ้งจึงจัดงานเลี้ยงฉลองแล้วตั้งเบ้งเฮ็กเป็นอ๋องแห่งเผ่าม่านตามเดิมท่ามกลางความยินดีปรีดาของเหล่าราษฎรชาวม่าน ขงเบ้งจึงเลิกทัพกลับไปพักพลที่เซงโต๋เพื่อรอบุกขึ้นเหนือทำศึกกับวุยก๊กต่อ โดยไม่ทิ้งทหารจ๊กก๊กไว้ประจำการที่ภาคใต้ซักนายเดียว
บีป
บีป  หรือฮีปสองแม่  เป็นโครงสร้างข้อมูลซึ่งบัพปกติมีสองบัพแม่ และสองบัพลูก ซึ่งต่างจากฮีปตรงที่สามารถค้นหาแบบซับลีเนียร์ (sublinear) ได้
Beap หรือ heapแบบสองฝ่ายเป็นโครงสร้างข้อมูลที่โหนดมี  two parents (ยกเว้นกรณีที่เป็นคนแรกหรือคนสุดท้ายในระดับ) และ two children   (เว้นแต่จะอยู่ในระดับสุดท้าย) ไม่เหมือนสแต็คบีทจะช่วยให้สามารถค้นหา sublinear ได้  beap ถูกนำโดยเอียนมันโรและเฮนดรา  Suwanda โครงสร้างข้อมูลที่เกี่ยวข้องเป็นฉาก
รหัสวีฌแนร์
รหัสวีฌแนร์  คือ อัลกอริทึมที่ใช้เข้ารหัสข้อความที่เป็นตัวอักษร ใช้รูปแบบง่ายๆของการทดแทนเป็นตัวเลขใด ๆ เป็นการเลื่อนตำแหน่งอักษรตามสูตรคำนวณที่กำหนดขึ้นมาเรียกว่า rectula tabula, Vigenère square หรือ Vigenère table
ตารางจะประกอบด้วยตัวอักษรที่เขียนออกมา 26 ครั้งในแต่ละแถว โดยแต่ละตัวจะเลื่อนไปทางซ้ายเมื่อเทียบกับตัวอักษรก่อนหน้าไปเรื่อย ๆ เท่าที่เป็นไปได้
ขั้นตอนวิธีของเบล Vigenère Cipher นั้นมีแนวคิดดังนี้
P คือ plaintext หรือข้อความธรรมดา และ K คือ key จะได้
Ei = (Pi + Ki) mod 26
การถอดรหัส
Di = (Ei - Ki + 26) mod 26
Plaintext : ATTACKATDAWN
Key : LEMONLEMONLE
Ciphertext : LXFOPVEFRNHR
เดวิด ทรูแมน
เดวิด ทรูแมน (1 มิถุนายน ค.ศ. 1913 – 28 สิงหาคม ค.ศ. 2003) เป็นนักวิชาการชาวอเมริกัน ทรูแมนเกิดที่รัฐอิลลินอย จบการศึกษาปริญญาเอกที่มหาวิทยาลัยชิคาโก ผลงานที่โดดเด่นเกี่ยวกับรัฐศาสตร์คือ ผลงานทฤษฎีการเมืองพหุนิยม
จังหวัดบีลีรัน
จังหวัดบีลีรัน (เซบัวโน: Lalawigan sa Biliran; วาไร: "Probinsya han Biliran"; ) เป็นจังหวัดเกาะในเขตซีลางังคาบีซายาอัน ประเทศฟิลิปปินส์ และเป็นหนึ่งในจังหวัดที่เล็กและใหม่ที่สุดของประเทศ ก่อนหน้านี้เคยเป็นส่วนหนึ่งของจังหวัดเลเต และถูกจัดตั้งเป็นจังหวัดใหม่ในปี ค.ศ. 1992
บีลีรันอยู่ห่างจากเกาะเลเตไปทางทิศเหนือประมาณหนึ่งกิโลเมตร โดยมีสะพานเชื่อมต่อ เมืองศูนย์กลางของจังหวัดคือนาบาล ซึ่งอยู่ริมชายฝั่งด้านทิศตะวันตกของเกาะ
Circularly double linked list
มูเรียล อเก็ด
มูเรียล อเก็ด (9 พฤศจิกายน ค.ศ. 1883 – 21 มีนาคม ค.ศ. 1955) เป็นนักแสดงหญิงชาวอังกฤษเกิดที่เมืองบิงเล่ ประเทศอังกฤษ เริ่มแสดงภาพยนตร์ครั้งแรกในปี ค.ศ. 1922
เด็นนิส อเล็กซานเดอร์
เด็นนิส อเล็กซานเดอร์ (เกิด 28 มิถุนายน ค.ศ. 1931) เป็นนักแสดงภาพยนตร์และละครหญิงชาวอังกฤษ
มาร์เกริต อลลัน
มาร์เกริต อลลัน (เกิด 30 สิงหาคม ค.ศ. 1909 ที่เซนต์ปีเตอร์สเบิร์ก เสียชีวิต 29 มกราคม ค.ศ. 1994 ที่บาร์กเชอร์ สหราชอาณาจักร) เป็นนักแสดงหญิงลูกครึ่งรัสเซียอังกฤษ
Beap
Bi-parental heap
โรงเรียนมัธยมทันว็อน
โรงเรียนมัธยมทันว็อน (, ฮันจา: 檀園高等學校) เป็นโรงเรียนรัฐบาลระดับมัธยมปลาย สังกัดสำนักงานการศึกษาจังหวัดคย็องกี ซึ่งตั้งอยู่ในเขตดันว็อน เมืองอันซัน ประเทศเกาหลีใต้
โรงเรียนก่อตั้งขึ้นในปี ค.ศ. 2005 โดยความร่วมมือของหมู่บ้านไร้พรมแดน (국경없는마을) ซึ่งเป็นองค์การนอกภาครัฐในปี ค.ศ. 2006 และ 2007 จัดตั้งขึ้นตามโครงการพัฒนาความหลากหลายทางวัฒนธรรมของกระทรวงวัฒนธรรม กีฬา และการท่องเที่ยวแห่งเกาหลีใต้ คำขวัญคือ "การเป็นผู้รู้จักตนเอง" ในเดือนพฤษภาคม ค.ศ. 2013 มีนักเรียนทั้งหมด 1,542 คน
เมื่อวันที่ 16 เมษายน ค.ศ. 2014 เรือข้ามฟากเกาหลีใต้ เอ็มวี เซว็อล ประสบเหตุพลิกคว่ำ ระหว่างบรรทุกผู้โดยสาร 475 คน จากเมืองอินช็อนไปยังเกาะเชจู ทำให้มีผู้เสียชีวิต 304 ราย ซึ่งส่วนใหญ่เป็นนักเรียนและอาจารย์ของโรงเรียน
โรงเรียนถูกปิดไปจนถึงวันที่ 24 เมษายน และกลับมาเปิดเรียนอีกครั้งสำหรับนักเรียนที่รอดชีวิต ซึ่งมีจำนวนเพียง 75 คนเท่านั้น ริบบินสีเหลืองถูกผูกติดกับประตูทางเข้าโรงเรียน มีดอกไม้จำนวนมากถูกนำมาวางไว้ และข้อความไว้อาลัยและให้กำลังใจประดับประดาตลอดทางเข้าโรงเรียน อนุสรณ์ชั่วคราวตั้งอยู่ในโรงยิมบาสเกตบอลของโรงเรียน บริเวณใกล้ ๆ มีชั้นวางดอกไม้จัดไว้สำหรับวางรูปและป้ายชื่อ รวมถึงรูปถ่ายของผู้เสียชีวิตและสูญหายในเหตุการณ์ครั้งนี้
ต่อมารองผู้อำนวยการของโรงเรียน คัง มิน-กยู ผู้รอดชีวิตจากเหตุเรือเฟอร์รี่ ฆ่าตัวตายหลังจากเกิดเหตุไม่ถึงสัปดาห์
Bear hug
Danwon High School
พริสติน
ราดอวาน ชูร์ชิช
ราดอวาน ชูร์ชิช (; เกิด 10 มกราคม ค.ศ. 1972) เป็นผู้จัดการทีม หัวหน้าผู้ฝึกสอนและอดีตนักฟุตบอลชาวเซอร์เบียในตำแหน่งกองหน้า เคยคุมสโมสรฟุตบอลเอสซีจี เมืองทอง ยูไนเต็ด และทีมชาติเซอร์เบีย
ในวันที่ 29 เมษายน ค.ศ. 2018 ชูร์ชิชได้เข้ารับตำแหน่งหัวหน้าผู้ฝึกสอนของเอสซีจี เมืองทอง ยูไนเต็ด แทนที่ของธชตวัน ศรีปาน ที่ลาออกไปก่อนหน้านี้ ต่อมาในวันที่ 4 พฤษภาคม ค.ศ. 2018 ชูร์ชิชประเดิมคุมทีมนัดแรกในเกมไทยลีกนัดที่เมืองทองบุกไปแพ้บุรีรัมย์ ยูไนเต็ด ที่ช้างอารีนา 0–4 ต่อมาในวันที่ 13 พฤษภาคม ค.ศ. 2018 ชูร์ชิชคุมทีมชนะนัดแรกในลีกนัดที่เมืองทองเปิดบ้านเอาชนะชัยนาท ฮอร์นบิล ไปได้ 2–0 ก่อนที่จะชนะรวดในอีก 5 นัดถัดมา
ในวันที่ 11 กรกฎาคม ค.ศ. 2018 โตโยต้า ลีกคัพ รอบ 16 ทีมสุดท้าย ชูร์ชิชคุมเมืองทองบุกไปแพ้ชลบุรี 1–5 ทำให้สิ้นสุดเส้นทางในลีกคัพแต่เพียงเท่านี้
ในวันที่ 25 กรกฎาคม ค.ศ. 2018 ช้าง เอฟเอคัพ รอบ 16 ทีมสุดท้าย ชูร์ชิชคุมเมืองทองบุกไปเสมอเชียงราย ยูไนเต็ด 0–0 ก่อนแพ้จุดโทษ 4–5 ทำให้สิ้นสุดเส้นทางในเอฟเอคัพแต่เพียงเท่านี้
ในวันที่ 5 ตุลาคม ค.ศ. 2018 ชูร์ชิชได้แยกทางกับสโมสร เนื่องจากทำผลงานได้ไม่ตามเป้าหมาย
The Vigenère cipher
สเวน ออตเก
สเวน ออตเก (Sven Ottke) นักมวยสากลชาวเยอรมัน เกิดเมื่อ 3 มิถุนายน พ.ศ. 2510 ที่เบอร์ลิน
ออตเกเริ่มต้นจากการชกมวยสากลสมัครเล่น และได้แชมป์ประเทศเยอรมันตั้งแต่อายุ 18 ปี และได้ติดทีมชาติเข้าแข่งขันมวยสากลสมัครเล่นชิงแชมป์โลกเมื่อ พ.ศ. 2532 ได้เหรียญทองแดง และเคยได้เหรียญทองมวยสากลสมัครเล่นชิงแชมป์ยุโรปเมื่อ พ.ศ. 2534 และ 2539 ออตเกยังติดทีมชาติเข้าแข่งขันกีฬาโอลิมปิก 3 ครั้ง คือ กีฬาโอลิมปิกที่โซล พ.ศ. 2531 บาร์เซโลนา พ.ศ. 2535 และแอตแลนตา พ.ศ. 2539 แต่ไม่ได้รับเหรียญรางวัล
อ็อตเกเริ่มชกมวยสากลอาชีพเมื่อ 22 มีนาคม พ.ศ. 2540 ชนะคะแนน อีริก เดวิช จากนั้นขึ้นชกชนะรวดจนได้ครองแชมป์มวยสากลประเทศเยอรมันรุ่นไลท์เฮฟวีเวท เมื่อ 13 ธันวาคม พ.ศ. 2540 ชนะคะแนน อาลี ไซดี ได้แชมป์มาครอง ต่อมา ได้ครองแชมป์เงารุ่นไลท์เฮฟวีเวท WBC เมื่อ 30 พฤษภาคม พ.ศ. 2541 ชนะคะแนน แอสเมียร์ วอลโนวิค จากนั้น ขึ้นชิงแชมป์โลกรุ่นซูเปอร์มิดเดิลเวท IBF เมื่อ 24 ตุลาคม พ.ศ. 2541 ชนะคะแนน ชาร์ลส์ บริวเวอร์ ได้แชมป์โลกมาครอง จากนั้น อ็อตเกป้องกันแชมป์โลกรุ่นนี้ได้ต่อเนื่องถึง 21 ครั้ง และยังได้ครองแชมป์โลกรุ่นเดียวกันนี้ของ WBA ด้วย ใน พ.ศ. 2546 อ็อตเกได้ประกาศสละแชมป์โลกทั้งสองสถาบันใน พ.ศ. 2547 และแขวนนวมไปอย่างยิงใหญ่ในฐานะแชมป์โลกผู้ไม่เคยแพ้ใคร
57 หัวเมืองล้านนา
พื้นที่ความมั่นคงร่วม
พื้นที่ความมั่นคงร่วม (; JSA) เป็นสถานที่เดียวของเขตปลอดทหารเกาหลี (DMZ) และเป็นที่กองกำลังทหารเกาหลีเหนือและเกาหลีใต้ยืนมองตาต่อตากัน ในบางครั้งสถานที่นี้ถูกเรียกว่า หมู่บ้านพักรบ แห่งพันมูนจอน (ไม่ก็ หมู่บ้านพักรบ; หรือเรียกว่า พันนูนจอม) ตามสื่อต่าง ๆ และรายงานทหารอีกมากมาย
เจเอสเอจะถูกใช้ในการฑูตหรือการเจรจาของฝั่งเกาหลีเหนือและเกาหลีใต้ จนถึงเดือนมีนาคม พ.ศ. 2534 ประเทศเกาหลีเหนือขอใช้ในการเจรจากับกองกำลังสหประชาชาติ (UNC)
วิซซีวิก
ลัทธิบูชาบุคคลเกาหลีเหนือ
มีลัทธิบูชาบุคคลเกาหลีเหนือแวดล้อมตระกูลปกครอง คือ ตระกูลคิม ในประเทศเกาหลีเหนือนานหลายทศวรรษและพบได้ในหลายตัวอย่างในวัฒนธรรมเกาหลีเหนือ แม้รัฐบาลเกาหลีเหนือไม่ยอมรับ แต่ผู้แปรพักตร์หลายคนและนักท่องเที่ยวตะวันตกระบุว่ามักมีโทษเด็ดขาดต่อผู้วิจารณ์หรือไม่แสดงความเคารพ "อย่างเหมาะสม" ต่อรัฐบาล ลัทธิบูชาบุคคลเริ่มขึ้นไม่นานหลังคิม อิล-ซ็องเถลิงอำนาจในปี 1948 ไม่นาน และมีการขยายอย่างมากหลังเขาเสียชีวิตในปี 1994
ลัทธิฯ ยังมีลักษณะความเข้มข้นของความรู้สึกของประชาชนต่อและการอุทิศต่อผู้นำของพวกตน และบทบาทสำคัญที่อุดมการณ์ครอบครัวนิยม (familism) แบบขงจื๊อมีทั้งในการค้ำจุนลัทธิและหล่อเลี้ยงรัฐบาลเอง ลัทธิบูชาบุคคลเกาหลีเหนือเป็นส่วนใหญ่ของสังคมนิยมและระบบรวบอำนาจเบ็ดเสร็จเกาหลีเหนือ